CELEX: 31997D0580
Language: da
Date: 1997-07-25 00:00:00
Title: 97/580/EF: Kommissionens beslutning af 25. juli 1997 om EF-tilskud til udryddelse af mund- og klovesyge i Grækenland

Avis juridique important

|

31997D0580

97/580/EF: Kommissionens beslutning af 25. juli 1997 om EF-tilskud til udryddelse af mund- og klovesyge i Grækenland  

EF-Tidende nr. L 237 af 28/08/1997 s. 0024 - 0025

KOMMISSIONENS BESLUTNING af 25. juli 1997 om EF-tilskud til udryddelse af mund- og klovesyge i Grækenland (97/580/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og artikel 11, ogud fra følgende betragtninger:Der forekom udbrud af mund- og klovesyge i Grækenland i perioden 3. juli til 30. september 1996;denne sygdoms forekomst er en alvorlig fare for EF-bestandene, og for at hjælpe med at udrydde sygdommen så hurtigt som muligt kan EF yde finansiel bistand;da tilstedeværelsen af mund- og klovesyge blev officielt bekræftet, traf de græske myndigheder foranstaltninger i henhold til artikel 3, stk. 2, i beslutning 90/424/EØF og Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge (3), senest ændret ved akten vedrørende Østrigs, Finlands og Sveriges tiltrædelse; de græske myndigheder gav meddelelse om disse foranstaltninger;med henblik på sygdomsudryddelse kan en landsby betragtes som en epidemiologisk enhed, for så vidt angår fåre- og gedebedrifter;betingelserne for EF-tilskud er opfyldt;for at der kan gennemføres en ordentlig finansiel forvaltning, bør Grækenland sende Kommissionen den nødvendige dokumentation;det bør på forhånd fastsættes, hvor stort et EF-tilskud der højst kan ydes til denne foranstaltning;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Grækenland kan opnå et EF-tilskud til udryddelse af mund- og klovesyge i perioden 3. juli til 30. september 1996. EF-tilskuddet andrager 70 % af udgifterne til kompensation til ejerne for:- nedslagning og destruktion af dyr- destruktion af mælk, uld og kontamineret foder og af kontaminerede materialer, hvis disse ikke kan desinficeres- rengøring og desinfektion af bedrifter.Kompensationer for de i tredje led nævnte foranstaltninger kan udbetales til andre end ejerne.Artikel 2 1. Det i artikel 1 nævnte EF-tilskud ydes mod forelæggelse af dokumentation.2. Den i stk. 1 nævnte dokumentation skal med hensyn til den i artikel 1 nævnte kompensation omfatte:a) en epidemiologisk rapport vedrørende hver bedrift eller epidemiologisk enhed, hvor der er blevet slagtet dyr. Rapporten skal indeholde oplysninger om følgende:i) Kontaminerede bedrifter og epidemiologiske enheder- beliggenhed og adresse- dato for mistanke om sygdom og dato for bekræftelse- antal slagtede og destruerede dyr samt datoen herfor- slagte- og destrueringsmetode- antallet og arten af de indsamlede prøver, der blev undersøgt på det tidspunkt, hvor der var mistanke om sygdommen; undersøgelsesresultaterne- formodet smittekilde på basis af en afsluttet epidemiologisk undersøgelse.ii) Kontaktbedrifter og epidemiologiske kontaktenheder- som er anført i nr. i), første, tredje og fjerde led- den kontaminerede bedrift (udbrud) med hvilken der er optaget eller bekræftet kontakt; kontaktens artb) en finansieringsrapport indeholdende en oversigt over begunstigede, deres adresse, antal slagtede dyr, slagtedato og udbetalt beløb.3. EF-tilskuddet er begrænset til 5 620 000 ECU. Det er endvidere begrænset til de foranstaltninger, for hvilke der er blevet fremlagt dokumentation i overensstemmelse med stk. 2, og for hvilke der er udbetalt kompensation til ejerne inden for 90 dage efter bekræftelsen af, at den pågældende bedrift var ramt af sygdom.Artikel 3 Denne beslutning er rettet til Den Hellenske Republik.Udfærdiget i Bruxelles, den 25. juli 1997.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 315 af 26. 11. 1985, s. 11.